wickkiey/tamil-wikipedia-markdown huggingface dataset:
# விந்தை எண்

எண் கோட்பாட்டில், **விந்தை எண்** (*weird number*) என்பது மிகையெண்ணாக, ஆனால் அரைநிறைவெண்ணாக இல்லாத ஒரு இயல் எண் ஆகும்.  
அதாவது ஒரு இயலெண்ணின் தகு வகுஎண்களின் கூடுதல் அந்த எண்ணைவிடப் பெரியதாகவும், ஆனால் அவ்வகுஎண்களின் எந்தவொரு உட்கணத்தின் கூடுதலும் அந்த இயலெண்ணுக்குச் சமமாகவும் இல்லாமல் இருந்தால் அந்த இயலெண் ஒரு விந்தை எண்ணாகும்.  

## எடுத்துக்காட்டுகள்
- மிகச் சிறிய விந்தை எண் 70.
:70 இன் தகு வகுஎண்கள்: 1, 2, 5, 7, 10, 14, 35  
:இவற்றின் கூடுதல்: 1 + 2 + 5 + 7 + 10 + 14 + 35 = 74 > 70. ஆனால் இந்த வகுஎண்களின் உட்கணம் எதன் கூடுதலும் 70 க்குச் சமமில்லை. எனவே 70 ஒரு விந்தை எண்.  

எண் 12 விந்தை எண் இல்லை.  
:ஏனெனில் 12 இன் தகு வகுஎண்களான 1, 2, 3, 4, 6 இன் கூடுதல் 16 > 12. அதாவது 12 ஒரு மிகையெண். ஆனால் 2, 4, 6 ஆகிய மூன்று வகுஎண்களின் கூடுதல் 2+4+6 = 12 ஆக இருப்பதால் 12 அரைநிறைவெண் கிடையாது. எனவே அது ஒரு விந்தை எண் அல்ல.  

துவக்க விந்தை எண்களில் சில:  
: 70, 836, 4030, 5830, 7192, 7912, 9272, 10430, 10570, 10792, 10990, 11410, 11690, 12110, 12530, 12670, 13370, 13510, 13790, 13930, 14770, ... .  

## பண்புகள்

விந்தை எண்கள் முடிவிலா எண்ணிக்கையில் உள்ளன எடுத்துக்காட்டாக, *p* ஒரு பகாஎண்; *p* ≥ 149 என்ற நிபந்தனைகளுக்கு உட்பட்ட, *p* இன் மதிப்புகளுக்கு 70*p* விந்தை எண்களாக இருக்கும்.  

ஒற்றை விந்தை எண்கள் உள்ளனவா என்பது கண்டுபிடிக்கப்படவில்லை. அவ்வாறு இருந்தால் அவை 2<sup>30</sup> ≈ 1&nbsp; ஐ விடப் பெரியதாகவும். 10<sup>21</sup> ஐ விடப் பெரியதாகவும் இருக்கும்.  

சிட்னி கிரவிட்சு (Sidney Kravitz) என்ற கணிதவியலாளர்,  

*k* ஒரு முழுஎண்; 2<sup>*k*</sup> ஐ விடப் பெரிய பகா எண் *Q* ; <math>R=\frac{2^kQ-(Q+1)}{(Q+1)-2^k}</math> என்பது ;  
also prime and greater than 2<sup>*k*</sup> ஐ விடப் பெரிய பகாஎண் எனில்  

:<math>n=2^{k-1}QR</math> என்பது ஒரு விந்தை எண் எனக் கண்டறிந்தார்.  

இந்த வாய்பாட்டைப் பயன்படுத்தி அவர் கண்டுபிடித்தப் பெரிய விந்தை எண்:  
:<math>n=2^{56}\cdot(2^{61}-1)\cdot153722867280912929\ \approx\ 2\cdot10^{52}</math>.  

*n* ஒரு விந்தை எண்; *n* இன் வகுஎண்களின் கூட்டு σ(*n*) ஐ விடப் பெரிய பகாஎண் *p* எனில், *pn* உம் ஒரு விந்தை எண்ணாக இருக்கும்.
# இன்டர் மிலான்


இன்டர் மிலான் உள்நாட்டுப் போட்டித் தொடர்களில் 30 கோப்பைகளை வென்றுள்ளது. அவற்றுள் 18 முதல்நிலைக் கூட்டிணைவுத் தொடர் பெருவெற்றிக் கோப்பைகளும், 7 இத்தாலியக் கோப்பைகளும், 5 இத்தாலிய உன்னதக் கோப்பைகளும் அடங்கும். 2006-ஆம் ஆண்டிலிருந்து 2010-ஆம் ஆண்டுவரை தொடர்ச்சியாக ஐந்து சீரீ ஆ கோப்பைகளை வென்றனர்; இதுவே அதிகபட்ச தொடர்வெற்றியாகும். மேலும், மூன்று வாகையர் கூட்டிணைவுக் கோப்பைகளையும் வென்றுள்ளது (1964, 1965 மற்றும் 2010).  

80,000 பார்வையாளர்களுக்கும் மேல் கண்டு இரசிக்கக்கூடிய சான் சிரோ ஆட்டக்களத்தில் இக்கழகம் தனது அமைவிடப்போட்டிகளை ஆடிவருகிறது.  

## உசாத்துணைகள்
# அயாக்சு கால்பந்துக் கழகம்



**அயாக்சு கால்பந்துக் கழகம்** (**Amsterdamsche Football Club Ajax** அல்லது **AFC Ajax**, ) என்பது ஆம்ஸ்டர்டாம் நகரில் அமைந்திருக்கும் நெதர்லாந்து நாட்டு தொழில்முறை கால்பந்துக் கழகமாகும். இக்கழகமே நெதர்லாந்தின் முதன்மைக் கழகமாகும்; 33 முதல்நிலை கூட்டிணைவுத் தொடர் பெருவெற்றிகளையும், 18 நெதர்லாந்து காற்பந்துக் கூட்டமைப்பின் கோப்பைகளையும் வென்றுள்ளது. 1956-ஆம் ஆண்டில் எரெடிவிசி, நெதர்லாந்தின் முதல்நிலை கால்பந்துக் கூட்டிணைவுத் தொடர், தொடங்கப்பட்டிலிருந்து அதன் அங்கமாக உள்ளது. மேலும், மற்ற நெதர்லாந்துக் கழகங்களான **ஃபெயனூர்டு** மற்றும் **பிஎஸ்வி ஐந்தோவன்** ஆகியவற்றோடு **முதன்மையான மூன்று** (The Big Three) என்று அழைக்கப்படுகின்றன.  

## உசாத்துணைகள்
# உலக சித்த மருத்துவ அறக்கட்டளை

**உலக சித்த மருத்துவ அறக்கட்டளை** (*World Siddha Trust*) எனப்படும் இந்நிறுவனம், இந்திய தென் மாநிலமான தமிழ்நாட்டின் தலைநகர் சென்னை ராயப்பேட்டையில் அமைந்துள்ளது. 2015 ஆம் ஆண்டு, ஆகத்து 16 ஆம் நாளன்று, (பதிவு எண்: 169/2015 lV) துவங்கப்பட்ட இவ்வறக்கட்டளை, உலக மக்களுக்கு இன்றைய நவீன ஆய்வுகளின் அடிப்படையில் சித்த மருத்துவத்தை வலியுறுத்தும் வகையிலும், சித்த மருத்துவ பாரம்பரிய முறைகளை ஊக்குவிக்கும் வகையிலும், இன்றைய அறிவியலின் துணைகொண்டு இம்மருத்துவத்தை மேம்படுத்தி பரப்புரைகள் செய்யும் நோக்கில் உருவாக்கப்பட்டதாகும்.  

## சான்றாதாரங்கள்
# ஏழை ஜாதி (திரைப்படம்)



***ஏழை ஜாதி*** (*Yezhai Jathi*) திரைப்படம் விஜயகாந்த், ஜெயபிரதா முதன்மை கதாபாத்திரத்தில் நடிக்க 1993 ம் ஆண்டு வெளிவந்த ஒரு தமிழ் அரசியல் சார்ந்த திரைப்படம் ஆகும். பிரபுதேவா விஜயகாந்துடன் ஒரு பாடல் காட்சியில் தோன்றி நடித்திருந்தார்.  
## கதாபாத்திரங்கள்
- சுபாஷ் சந்திரபோஸாக விஜயகாந்த்
- திலகவதியாக ஜெயபிரதா
- உடையாராக விஜயகுமார்
- நாகம்மாவாக மனோரமா
- எம்.என்.நம்பியார்
- மன்சூர் அலிகான்
- செந்தில்
- வடிவேலு
- சிந்து
- தியாகு
- பிரபுதேவா (சிறப்புத் தோற்றம் )

## பாடல்கள்
- ஏழை ஜாதி - ஜெயச்சந்திரன்
- அதோ அந்த நதியோரம் - எஸ். ஜானகி
- இந்த வீடு - எஸ். பி. பாலசுப்ரமணியம்
- கொடுத்தாலும் - மனோ
- அன்பே வா - மின்மினி
- இந்த வீடு - இளையராஜா
# சோகி



**சோகி**, **சோவி** அல்லது **சோழி** (*Cowry*) சிப்பிராய்டே குடும்ப பெருங்கடல் குடற்காலி மெல்லுடலிகளின் சிறியது முதல் பெரியது வரையிலான கடல் நத்தைகளின் பொதுப் பெயராகும். இது கௌரி எனவும் அழைக்கப்படுகிறது. சித்த மருத்துவத்தில் இது **பலகறை** என அழைக்கப்படுகிறது. பொதுவாக இவ்வகை நத்தைகளின் ஓட்டைக் குறிக்க மாத்திரம் சோகி எனும் சொல் புழக்கத்தில் உள்ளது. இவற்றின் ஓடு கிட்டத்தட்ட முட்டை வடிவில் அமைந்திருக்கும். ஆனாலும் அடிப்பாகம் தட்டையாக இருக்கும்.  

## பாவனை

சாதகம் கணிக்க, பல்லாங்குழி, தாயக் கட்டம் ஆகியவற்றிற்கு தொன்றுதொட்டுப் பயன்படுத்தப்பட்டுவரும் சோழிகளில் 190 இளங்களுக்கு மேல் உள்ளன. மான்சோழி, புலிச்சோழி, பல்சோழி, கரும்புள்ளிசோழி, ஒட்டகச்சோழி, ராவணன்சோழி எனப் பலவகையுன்டு.  

சோகி ஓடுகள் பல நூற்றாண்டுகளாக ஆப்பிரிக்காவில் நாணயமாகப் பயன்படுத்தப்பட்டது. 1500ஆம் ஆண்டுகளுக்குப் பின் இது பொதுவாக வந்தது. மேற்குலக நாடுகள் அடிமை வர்த்தகத்திற்கு பெரியளவு மாலைத்தீவுகள் சோகியை ஆப்பிரிக்காவில் பயன்படுத்தின. சித்த மருத்துவத்ததில் பற்பம் செய்ய பயன்படுத்தப்படுகிறது.
# என். சுந்தரம்



**என். சுந்தரம்** ஓர் இந்திய அரசியல்வாதியும், தமிழ்நாடு சட்டமன்றத்தின் காரைக்குடி சட்டமன்றத் தொகுதியின் முன்னாள் உறுப்பினரும் ஆவார். 1996 ஆம் ஆண்டு நடந்த தமிழ்நாடு சட்டமன்றத் தேர்தலில், காரைக்குடி சட்டமன்றத் தொகுதியில் தமிழ் மாநில காங்கிரசின் சார்பாகவும், 2006 ஆம் ஆண்டில் நடைபெற்ற தேர்தலில் இந்திய தேசிய காங்கிரசின் சார்பாகவும் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1996 | காரைக்குடி | தமாகா |  |
| 2006 | காரைக்குடி | இதேகா | } |
# சி. த. சிதம்பரம்



**சி. த. சிதம்பரம்** ஓர் இந்திய அரசியல்வாதியும், தமிழ்நாடு சட்டமன்றத்தின் காரைக்குடி சட்டமன்றத் தொகுதியின் முன்னாள் உறுப்பினரும் ஆவார். 1971, 1980 ஆண்டுகளில் நடந்த தமிழ்நாடு சட்டமன்றத் தேர்தல்களில், சிவகங்கை மாவட்டத்தின் தொகுதிகளில் ஒன்றான காரைக்குடி சட்டமன்றத் தொகுதியில் திராவிட முன்னேற்றக் கழகத்தின் சார்பாக போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1971 | காரைக்குடி | திமுக | 56.92 |  |
| 1980 | காரைக்குடி | திமுக | 51.2 | } |
# அலகாபாத் அருங்காட்சியகம்



**அலகாபாத் அருங்காட்சியகம்**, இந்திய நகரமான அலகாபாத்தில் அமைந்துள்ள தேசிய அருங்காட்சியகமாகும். இவ்வருங்காட்சியகம் 1931இல் நிறுவப்பட்டது. இவ்வருங்காட்சியகத்தில் இந்திய அரசின் பண்பாட்டு அமைச்சகம் சேகரித்த பல சேகரிப்புகள் உள்ளன.  

## சேகரிப்புகள்
இங்கு மதுரா, பூம்ரா, ஜம்சோத் ஆகிய ஊர்களிலிருந்து கிடைத்த பழமையான கற்சிலைகள் காட்சிக்கு வைக்கப்பட்டுள்ளன. கௌசாம்பியில் கிடைத்த டெரகோட்டா பொம்மைகளும், நிகோலாசு ரோரிக் வரைந்த ஓவியங்களும், ஜவகர்லால் நேருவின் வாழ்க்கை வரலாற்று நூல்களும் உள்ளன.  

## அமைப்பு
இந்த அருங்காட்சியத்தில் கமலா நேரு சாலையில் வரலாற்றுச் சிறப்புமிக்க ஆல்பிரட் பார்க்கினுள் அமைந்துள்ளது.  

## திறப்பு
இந்த அருங்காட்சியகம் ஒவ்வொரு வாரமும் செவ்வாய் முதல் ஞாயிறு வரை திறந்திருக்கும்.
# மரையிடாக் குழல் (சுடுகலன்)

யூ,எஸ்.எஸ். மானிட்டர் (1862) கப்பல்.]]  
குழலின் உட்புறத்தில், மரைகள் வார்க்கப்படாமல் வழுவழுப்பாகவே விடப்பட்டிருக்கும் ஆயுதமே, **மரையிடாக் குழல்** ஆயுதம் ஆகும். கையடக்க சுடுகலங்களில் இருந்து, சக்திவாய்ந்த கவசவூர்த்தி துமுக்கி மற்றும் பெரிய மோர்டர் பீரங்கிகள் வரை; மரையிடாக் குழல்களின் வகைகள் உண்டு. பெரும்பாலான சிதறு துப்பாக்கிகள் மரையற்ற குழலைத்தான் கொண்டிருக்கும்.  

## சுடுகலன்களின் வரலாறும் மரையிடுதலும்
முற்கால சுடுகலன்கள் வழுவழுப்பான குழல்களை கொண்டிருந்ததால், சுடப்பட்ட எறியங்கள் குறிப்பிடும்படியான நிலையான சுழற்சியை கொண்டிருக்காது. எறியத்தின் தேவையற்ற புரளுதல், அதை திசைதிருப்பி துல்லியமின்மையை உண்டாக்கும்.  

குழலினுள்  சுருளை வடிவத்திலோ அல்லது பல்கோண வடிவத்திலோ மரையிடுவதால், எரியத்தின்மீது ஒரு நிலையான சுழற்சியை ஏற்படுத்தும். இதனால் எறியம் பறக்கையில், அதை திசைதிருப்பும் இதர சுழற்சிகள் தவிர்க்கப்படுகின்றன.  

## மேலும் பார்க்க
- மரையிடுதல்
- Buck and ball
- பொட்டடி துப்பாக்கி / தீபாவளி துப்பாக்கி / பொம்மை துப்பாக்கி
- பொட்டடி இயங்குநுட்பம்
- அக எறியியல்
- மீனியே தோட்டா
- வெடிமருந்து
- பீரங்கி
- வாய்வழி-குண்டேற்ற சுடுகலன்

- சன்னவாய்
- துமுக்கிக் குழல்
- எறியம்
# கோயில் காளை (திரைப்படம்)



***கோயில் காளை*** (*Koyil Kaalai*) 1993ம் ஆண்டு வெளிவந்த தமிழ் திரைப்படம், கங்கை அமரனும் இளையராஜாவும் இணைந்து தயாரிக்க கங்கை அமரன் இயக்கியிருந்தார். விஜயகாந்த், கனகா, சுஜாதா மற்றும் வீரபாண்டியன் முதன்மை கதாபாத்திரங்களாக நடித்திருந்தனர். இளையராஜா இந்த படத்திற்கு இசையமைத்திருந்தார்.  

## நடிகர்கள்

- விஜயகாந்த்
- கனகா
- சுஜாதா
- வீரபாண்டியன்
- யுவராணி
- மகிமா
- வளர்மதி
- சண்முகசுந்தரம்
- கவுண்டமணி
- செந்தில்
- வடிவேலு
- பெரிய கருப்பு தேவர்

## பாடல்கள்
இளையராஜா இப்படத்திற்கு இசையமைத்திருந்தார்.  
| **எண்.** | **பாடல்கள்** | **பாடியவர்கள்** | **எழுதியது** | **நீளம் (m:ss)** |  |
| --- | --- | --- | --- | --- | --- |
| 1 | தவமிருந்து | கங்கை அமரன் | 04.19 |  |  |
| 2 | வண்ண சிந்து | மனோ , எஸ். ஜானகி | கங்கை அமரன் | 05.01 |  |
| 3 | ஆராரிரோ | மனோ | கங்கை அமரன் | 01.33 |  |
| 4 | தாயுண்டு தந்தையுண்டு | இளையராஜா | இளையராஜா | 05.00 |  |
| 5 | பள்ளிக்கூடம் | எஸ்.பி. பாலசுப்பிரமணியம், எஸ். ஜானகி | கங்கை அமரன் | 00.48 |  |
| 6 | பள்ளிக்கூடம் | எஸ். பி. பாலசுப்பிரமணியம் | கங்கை அமரன் | 04.56 |  |
| 7 | சோல கிளிகள் | மனோ, எஸ். ஜானகி | கங்கை அமரன் | 04.59 |  |
| 8 | தாயுண்டு தந்தையுண்டு | கங்கை அமரன் | இளையராஜா | 05.00 |  |
| 9 | அடி மானா மதுரையிலே | எஸ்.பி பாலசுப்பிரமணியம், எஸ். ஜானகி | கங்கை அமரன் | 05.00 | } |
''
# சக்கரைத் தேவன் (திரைப்படம்)



**சக்கரைத் தேவன்** (*Sakkarai Devan*) திரைப்படம் 1993 ம் ஆண்டு வெளிவந்த தமிழ்த் திரைப்படமாகும். ஜெ.பன்னீர் இப்படத்தை இயக்க அ.செ.இப்ராஹிம் ராவுத்தர் தயாரித்திருந்தார். விஜயகாந்த், சுகன்யா, கனகா மற்றும் எம். என். நம்பியார் முதன்மை கதாபாத்திரத்தில் நடித்திருந்தனர். இளையராஜா இந்த படத்திற்கு இசையமைத்திருந்தார்.  

## நடிகர்கள்
- விஜயகாந்த்
- சுகன்யா
- கனகா
- எம். என். நம்பியார்
- நாசர்
- மோகன் நடராஜன்
- செந்தில்
- தியாகு
- ஆர். சுந்தர்ராஜன்
- வடிவேலு
- காந்திமதி
- சி.கே.சரஸ்வதி
- பேபி மோனிஷா

## பாடல்கள்
இளையராஜா இந்த படத்திற்கு இசையமைத்திருந்தார்.  
| **எண்.** | **பாடல்கள்** | **பாடியவர்கள்** | **எழுதியவர்** | **நீளம் (m:ss)** |  |
| --- | --- | --- | --- | --- | --- |
| 1 | லவ் லவ் லவ் | மலேசியா வாசுதேவன், எஸ். ஜானகி | வாலி | 04.50 |  |
| 2 | மஞ்சள் பூசும் | மலேசியா வாசுதேவன், எஸ். ஜானகி | வாலி | 04.58 |  |
| 3 | நல்ல வெள்ளி | இளையராஜா | வாலி | 04.54 |  |
| 4 | பட்டத்து யானை | வி.எஸ்.ராகவேந்திரா, கிருஷ்ணமூர்த்தி | வாலி | 05.54 |  |
| 5 | தண்ணீர் குடம் | எஸ். ஜானகி | வாலி | 04.43 | } |
# மேயாறு நீர் மின் நிலையம்


**மேயாறு நீர் நிலையம் (Moyar Power House)** என்பது தமிழ்நாட்டின் நீலகிரியில் அமைக்கப்பட்டுள்ள  நீர் மின் ஆற்றல் மின் நிலையம் ஆகும். இது  தமிழ்நாடு மின்வாரியத்தால் இயக்கப்படுகிறது. இந்த மின்நிலையம் உதகமண்டலத்தில் இருந்து 48&nbsp;&#xB95;&#xBBF;&#x2E;&#xBAE;&#xBC0;&#x20;&nbsp;&#xBA4;&#xBCA;&#xBB2;&#xBC8;&#xBB5;&#xBBF;&#xBB2;&#xBC1;&#xBAE;&#xBCD;&#x2C;&nbsp;&#xB95;&#xBC2;&#xB9F;&#xBB2;&#xBC2;&#xBB0;&#xBBF;&#xBB2;&#xBCD;&nbsp;&#xB87;&#xBB0;&#xBC1;&#xBA8;&#xBCD;&#xBA4;&#xBC1;&#x20;&#x33;&#x36;&nbsp;&#xB95;&#xBBF;&#x2E;&#xBAE;&#xBC0;&#x2E;&nbsp;&#xBA4;&#xBCA;&#xBB2;&#xBC8;&#xBB5;&#xBBF;&#xBB2;&#xBC1;&#xBAE;&#xBCD;&#x2C; மேயாறு பள்ளத்தாக்கின் அடியில் அமைந்துள்ளது.  மேலும் இந்த மின்நிலையத்தை அணுக மேலே பீடபூமியில் இருந்து ஒரு இழுவைப் அமைப்பு ஏற்படுத்தப்பட்டுள்ளது.  

## விவரங்கள்
இந்த மின் நிலையம் மொத்தம் 36 மெகாவாட் திறன் கொண்டதாக நிறுவப்பட்டுள்ளது. இதில் மூன்று அலகுகள் உள்ளன ஒவ்வொரு அலகும் 12 மெகாவாட் திறனுடையவை. மின் நிலையத்திற்கு 609 மீட்டர் உயரத்தில் இருந்து தண்ணீர் அனுப்பப்படுகிறது. இந்த நிலையத்திற்கான தண்ணீர் மேயாறு ஃபோரிபே அணை மற்றும் மரவக்கண்டி அணை ஆகியவற்றில் இருந்து பெறப்படுகிறது.
# தேவி மகாத்மியம்

எருமைத் தலையன் மகிசாசூரனை சூலத்தால் கொல்லும் 9ஆம் நூற்றாண்டின் சிற்பம், காஷ்மீர், இந்தியா]]  

எருமைத் தலையன் மகிசாசூரனை சூலத்தால் கொல்லும் 13ஆம் நூற்றாண்டின் சிற்பம், கர்நாடகா, இந்தியா]]  

**தேவி மகாத்மியம்** (Devi Mahatmyam), இதனை **துர்காசப்தசதீ** (Durgā Saptashatī) அல்லது **சண்டி பாடம்** என்றும் அழைப்பர். தேவியின் மகிமைகளை எடுத்துக் கூறும் தேவி மகாத்மியம் நூல் 13 அத்தியாயங்கள், 700 செய்யுட்களுடன் கூடியது. கொண்டது.  
தேவி உபாசகர்களுக்கு, தேவி பாகவத புராணம் மற்றும் தேவி உபநிடதங்களுடன், தேவி மகாத்மியம் நூலும் மிக முக்கியமானதாக உள்ளது.  

தேவி மகாத்மியம் நூல், தேவியானவள் துர்கை, **சண்டி** போன்ற பல வடிவங்கள் எடுத்து மகிசாசூரன் போன்ற கோரமான தீய அரக்கர்களை போரில் வீழ்த்தும் கதைகளை கூறுகிறது.  
அமைதிக் காலங்களில் தேவி இலக்குமியாகவும், சரசுவதியாகவும் காட்சியளிக்கிறாள்.  

தேவி மகாத்மியம் நூல், இந்தியாவின் கிழக்குப் பகுதியில் உள்ள மேற்கு வங்காளம், ஜார்கண்ட், ஒரிசா, அசாம் போன்ற மாநிலங்களிலும் மற்றும் நேபாளத்திலும் பிரபலமாக உள்ளது. துர்கா பூஜையின் போது தேவி மகாத்மிய நூலின் சுலோகங்கள் துர்கை கோயில்களில் பாடப்படுகிறது..  

## இதனையும் காண்க
- துர்கை
- மகிசாசூரன்
- துர்கா பூஜை
# அரைகுறையான நிறைவெண்


எண் கோட்பாட்டில், **அரைகுறையான நிறைவெண்** (*semiperfect number*) அல்லது **போலிநிறைவெண்** அல்லது **போலிச்செவ்விய எண்** (*pseudoperfect number*) என்பது தனது அனைத்து தகு வகுஎண்கள் அல்லது சில தகு வகுஎண்களின் கூட்டுத்தொகைக்குச் சமமாகவுள்ள ஒரு இயல் எண் ஆகும்.  

தனது அனைத்துத் தகு வகுஎண்களின் கூட்டுத்தொகைக்குச் சமமாகவுள்ள அரைகுறையான நிறைவெண் ஒரு நிறைவெண் ஆகும்.  

சில துவக்க அரைகுறையான நிறைவெண்கள்:  
:6, 12, 18, 20, 24, 28, 30, 36, 40, ...  

## பண்புகள்
- ஒரு அரைகுறையான நிறைவெண்ணின் ஒவ்வொரு மடங்கும் ஒரு அரைகுறையான நிறைவெண் ஆகும். தன்னைவிடச் சிறிய அரைகுறையான நிறைவெண்ணால் வகுபடாத ஒரு அரைகுறையான நிறைவெண் *முதனிலை அரைகுறையான நிறைவெண்* எனப்படும்.
- *m* ஒரு இயல் எண்; *p* ஒரு பகா எண்; மேலும் *p* < 2<sup>*m* + 1</sup> என்பதை *p* நிறைவு செய்யுமானால், 2<sup>*m*</sup>*p* வடிவிலமையும் ஒவ்வொரு எண்ணும் அரைகுறையான நிறைவெண் ஆகும்.
  - குறிப்பாக, 2<sup>*m*&nbsp;&minus;&nbsp;1</sup>(2<sup>*m*</sup>&nbsp;&minus;&nbsp;1) வடிவிலமையும் ஒவ்வொரு எண்ணும் அரைகுறையான நிறைவெண்ணாக இருக்கும்; 2<sup>*m*</sup>&nbsp;&minus;&nbsp;1 ஒரு மெர்சென் பகாத்தனி ஆக இருக்குமானால் 2<sup>*m*&nbsp;&minus;&nbsp;1</sup>(2<sup>*m*</sup>&nbsp;&minus;&nbsp;1) வடிவிலமையும் எண் நிறைவெண்ணாக இருக்கும்.
- மிகச்சிறிய ஒற்றை அரைகுறையான நிறைவெண் 945.
- ஒரு அரைகுறையான நிறைவெண் கண்டிப்பாக நிறைவெண்ணாகவோ அல்லது மிகையெண்ணாகவோ இருக்கும். அரைகுறையான நிறைவெண்ணாக இல்லாத மிகையெண் விந்தை எண் ஆகும்.
- இரண்டின் அடுக்காக இல்லாத ஒவ்வொரு நடைமுறை எண் எண்ணும் அரைகுறையான நிறைவெண்ணாக இருக்கும்.
- அரைகுறையான நிறைவெண்களின் கணம் இயல் அடர்த்தி கொண்டது.

## முதனிலை அரைநிறைவெண்கள்
ஒரு அரைகுறையான நிறைவெண்ணின் தகு வகுஎண்கள் எவையும் அரைகுறைவான நிறைவெண்களாக இல்லையென்றால் அந்த அரைகுறையான நிறைவெண் *முதனிலை அரைகுறையான நிறைவெண்* எனப்படும்.  

சில துவக்க முதனிலை அரைகுறையான நிறைவெண்கள்:  
:6, 20, 28, 88, 104, 272, 304, 350, ...  

முதனிலை அரைகுறையான நிறைவெண்கள் முடிவிலா எண்ணிக்கையில் உள்ளன. 2<sup>*m*</sup>, 2<sup>*m*+1</sup> இரண்டுக்கும் இடைப்பட்டப் பகாஎண் *p* எனில், 2<sup>*m*</sup>*p* வடிவ எண்களனைத்தும் முதனிலை அரைகுறையான நிறைவெண்களாகும். ஆனால் முதனிலை அரைகுறையான நிறைவெண்கள் இந்த ஒரு வடிவில் மட்டும் அமைவதில்லை. இதற்கு எடுத்துக்காட்டு 770 ஆகும். ஒற்றை முதனிலை அரைகுறையான நிறைவெண்கள் முடிவிலா எண்ணிக்கையில் உள்ளன. அவற்றுள் மிகச்சிறியது 945.
# தென்கரைக்கோட்டை


**தென்கரைக் கோட்டை** என்பது தமிழ்நாட்டின், தர்மபுரி மாவட்டத்தில் அமைந்துள்ள கோட்டையாகும். இக்கோட்டை தருமபுரியில் இருந்து ஏறக்குறைய நாற்பது கிலோமீட்டர் தொலைவில் அரூர் செல்லும் சாலையில் இராமியம்பட்டிக்கு அருகில் உள்ளது.  
## கோட்டையின் அமைப்பு
இக்கோட்டை ஒரு தரைக்கோட்டையாகும். கோட்டையின் வாயில் கிழக்கு நோக்கியுள்ளது. கோட்டையின் மேற்கே இராமியம்பட்டி என்ற ஊரும், தெற்கே ஒரு ஏரியும், வடக்கே சலகண்டேசுவரர் ஆறும் எல்லைகளாக உள்ளன. கோட்டை சலகண்டேசுவரர் ஆற்றின் தெற்கு கரையில் உள்ளதால் தென்கரைக் கோட்டை எனப் பெயர்பெற்றது.  

கோட்டை 39.43 ஏக்கர் பரப்பளவில் உள்ளது, கோட்டையைச் சுற்றி இருபதடி அகலத்துடன் ஆழமான அகழி உள்ளது. அகழியை அடுத்து உள்ளே 25 அடி உயர கோட்டை மதில் உள்ளது, கோட்டை மதிலின் அடிப்பாகம் இருபது அடி அகலத்துடனும் உச்சியில் பத்து அடி அகலமாக குறுகியும், பீரங்கி மேடைகளுடன் உள்ளது. கோட்டையின் உள்ளே பாழடைந்த அரண்மனையும், 75 அடிக்கு 150 அடி பரப்பளவில் பெரிய குளமும், மேலும் கோட்டையின் நான்கு மூலைகளில் நான்கு குளங்களுடன், நீராழி மண்டபம், குதிரை லாயம் ஆகியவற்றுடன் உள்ளது. மேலும் கோட்டையின் உள்ளே கல்யாண ராமர் கோயில், நஞ்சுண்டேசுவரர் கோயில், விநாயகர் கோயில், சஞ்சீனராயன் கோயில், முருகன் கோயில் ஆகிய கோயில்கள் உள்ளன.  

## வரலாறு
கிபி 14 ம் நூற்றாண்டில் விஜயநகரப் பேரரசின் மன்னர்கள் சீலப்ப நாயக்கர் சென்னப்ப நாயக்கர் ஆகியோரால் கட்டப்பட்டது தான் தென்கரை கோட்டை.பின் இந்தக்கோட்டையை 1652 இல் மைசூர் அரசர் உடையார் கைபற்றினார். பின் ஐதர் அலி காலத்தில் 1768 ஆம் ஆண்டு கர்னல் உட் என்ற பிரித்தானிய தளபதியால் கோட்டை கைப்பற்றப்பட்டு மீண்டும் அதே ஆண்டு ஐதர் அலியால் மீண்டும் கைப்பற்றப்பற்றப்பட்டது.
# எண்கணித எண்


எண் கோட்பாட்டில் ஒரு முழு எண்ணின் நேர் வகுஎண்களின் கூட்டுச் சராசரியும் ஒரு முழு எண்ணாக இருந்தால் அந்த மூல முழுஎண் **எண்கணித எண்** (*arithmetic number*) எனப்படும்.  

எடுத்துக்காட்டு:  
- 6 ஒரு எண்கணித எண்.
:<math>\frac{1+2+3+6}{4}=3,</math>  
- 2 ஒரு எண்கணித எண் அல்ல. ஏனென்றால் அதன் வகுஎண்கள் 1, 2. இவற்றின் சராசரி 3/2 என்பது ஒரு முழுஎண்ணல்ல.

எண்கணித எண்களின் தொடர்வரிசையில் துவக்க எண்கள் சில:  
:1, 3, 5, 6, 7, 11, 13, 14, 15, 17, 19, 20, 21, 22, 23, 27, 29, 30, 31, 33, 35, 37, 38, 39, 41, 42, 43, 44, 45, 46, 47, 49, ...  
## அடர்த்தி
எண்கணித எண்களின் இயல் அடர்த்தி 1 ஆகும்  

ஒரு எண் *N* இன் வகுஎண் சார்பு *d*(*N*) ஆனது அதன் வகுஎண்களின் கூட்டுச்சார்பை (σ(*N*)) வகுக்குமானால் *N* ஒரு எண்கணித எண்ணாக இருக்கும். σ(*N*) ஐ *d*(*N*)<sup>2</sup> வகுக்கும் என்ற நிபந்தனையை நிறைவு செய்யும் முழுஎண்களின் அடர்த்தி 1/2.
# புருச தத்துவம்



**புருச தத்துவம்** (Purusha) (சமசுகிருதம் *, पुरुष*) சாங்கிய தத்துவம் கூறும் **புருஷன்**, பிரபஞ்ச படைப்புக்குக் காரணமானவன் என்று கூறப்படுகிறது. **நான்** என்ற ஆத்மா என்றும், அறிவு வடிவினன் என்றும் பொருள் கொள்ளப்படுகிறது.  

## வேதம்
ரிக் வேத புருஷ சூக்தத்தில் புருஷனின் மனதால் தோன்றிய, இரண்யகர்பன் எனும் பிரம்மன், சீவராசிகளுடன் கூடிய இப்பிரபஞ்சத்தை படைத்தார் என குறித்துள்ளது.  

## வேதாந்தம்
வேதாந்தம் எனும் உபநிடதங்களில் பிரபஞ்சத்தை படைத்த புருஷன் என்ற தத்துவம் விளக்கப்படவில்லை. ஆனால் பிரபஞ்ச படைப்பிற்கு ஈஸ்வரன் காரணமானவன் என விளக்கப்பட்டுள்ளது.  
மாயையுடன் கூடிய பிரம்மமாகிய ஈஸ்வரனே அனைத்து பிரபஞ்சத்திற்கும், உயிரினங்களுக்கும் காரணம் எனக் கூறுகிறது.  

## சாங்கியம்
கடவுள் இருப்பினை ஏற்றுக் கொள்ளாத சாங்கியம், **பிரகிருதி** என்ற (இயற்கை/சடப்பொருள்) மற்றும் **புருஷன்** (அறிவுள்ள பொருள்) ஆகியவைக் குறித்து பேசுகிறது. அறிவும் உணர்வு வடிவான புருஷன் எதுவும் செய்வதில்லை என்றும்; சடத்தன்மை கொண்ட பிரகிருதியே (இயற்கையே) அனைத்தையும் படைத்துக் கொள்கிறது என சாங்கியம் கூறி புருஷனின் மேன்மையை விளக்கவில்லை.  

புருஷன் அறிவுள்ள பொருள் என்றும், பிரகிருதி அறிவற்ற சடப்பொருள் என்றும் கூறுகின்றது. பிரபஞ்சமானது முக்குணங்களின் சேர்க்கையினால் உருவானது என்பது இதன் கருத்து.  

## இதனையும் காண்க
- புருஷ சூக்தம்
# சிவா


**சிவா** என்பது சிவன் என்பதைக் குறிப்பதோடு பின்வரும் இடங்களிலும் பயன்படுகிறது.  

## சமயம்

- சிவா, பிரம்மகுமாரிகள் உலக ஆன்மீகப் பல்கலைக்கழக முக்கிய ஆன்மா
- சிவா, பார்வதியின் இன்னுமொரு பெயர்

## நபர்
- சிவா ஐயாதுரை
- சிவா (இயக்குநர்)
- சிவா (நடிகர்)
- வந்தனா சிவா

## திரைப்படம்
- சிவா (திரைப்படம்)

## கணினி
- சிவா, முப்பரிமாண விளையாட்டுப் பொறிமுறை
# 1933 யுனைடெட் ஏயர்லைன்சு போயிங் 247 நடுவானில் வெடிப்பு



**1933 யுனைடெட் ஏயர்லைன்சு போயிங் 247 நடுவானில் வெடிப்பு** (*1933 United Airlines Boeing 247 mid-air explosion*) எனும் இந்த நடு வான் வானூர்தி விபத்து, 1933-ம் ஆண்டு அக்டோபர் 10-ம் நாளன்று, ஐக்கிய அமெரிக்காவின் மத்திய மாநிலமான இந்தியானா செஸ்டர்டன் (*Chesterton, Indiana*) எனும் பகுதி அருகே விழுந்து நொறுங்கியது. விபத்துக்குள்ளான போயிங் 247 (*Boeing 247*) வகையைச் சார்ந்த இவ்வானூர்தி (பதிவு எண்:NC13304) அமெரிக்காவின் முக்கிய வானூர்தி சேவைகளில் ஒன்றான யுனைடெட் ஏர்லைன்ஸ் நிறுவனம் இயக்கிவந்ததாகும்.  

## பயணத் திட்டம்
கண்டம் கடந்த பறக்கக்கூடிய இந்த வானூர்தியில், மூன்று சேவைப் பணியாளர்களும், நான்கு பயணிகளும் இருந்தனர். சம்பவத்தின்போது, (அன்று) அமெரிக்காவின் நியூ செர்சி மாகாணத்திலுள்ள நுவார்க் விமானநிலையத்திலிருந்து, புறபட்டு ஒகையோ மாநிலத்தின் பெருநகரான கிளீவ்லண்ட் சென்று, அங்கிருந்து 2-வது நிறுத்தமான இலினொய் மாகாணத்திலுள்ள சிகாகோ மாநகரில் நின்று, மீண்டும் அங்கிருந்து பயண இலக்கான கலிபோர்னியா மாநில ஓக்லண்ட் நகரை அடைவதாக திட்டமிடப்பட்டிருந்தது.
# பொத்துவில் படுகொலை



**பொத்துவில் படுகொலை** என்பது இலங்கையின் உள்நாட்டுப் போரில் சச்சரவுக்குள்ளான ஒரு நிகழ்வாகும். 2006 ஆம் ஆண்டு செப்தெம்பர் மாதம் 18 ஆம் நாள் சிறுபான்மை இன முஸ்லிம் பொதுமக்கள் 10 பேர் கிழக்கு மாகாணத்தில் அம்பாறை மாவட்டத்தின் தென் பகுதியிலுள்ள பொத்தவிலில் உள்ள இரத்தல் குளம் எனப்படும் நீர்த்தேக்கத்தைத் துப்புரவாக்குவதில் ஈடுபட்டிருந்த போது கொலை செய்யப்பட்டனர். அவர்கள் அனைவரும் 19-35 வயதுக்கு இடைப்பட்ட ஆண்களாவர்; அவர்களில் மூவரின் கழுத்து வெட்டப்பட்டு தலைகள் துண்டிக்கப்பட்டிருந்தன; மற்றவர்கள் துப்பாக்கியால் சுடப்பட்டு அல்லது தாக்கப்பட்டு கொலை செய்யப்பட்டிருந்தனர்.  

சிறப்பு அதிரடிப் படை இந்நிகழ்வில் ஈடுபட்டதாக அச்சமூகத்தைச் சேர்ந்த சிலர் குற்றஞ்சாட்டியதாக ஆரம்பத்தில் ஒரு பிபிசி செய்தி குறிப்பிட்டது. உள்ளூர் இசுலாமியர்கள் சிறப்பு அதிரடிப் படையினருக்கு எதிராகக் குரல் கொடுக்கத் தொடங்கி, சிறப்பு அதிரடிப் படையினரை அப்பகுதியிலிருந்து வெளியேற்றுமாறு கோரினர். வாளேந்திய சிலர் வந்து 10 பேரைக் கொலை செய்து விட்டு சிறப்பு அதிரடிப் படையின் கண்களில் அகப்படாமல் எவ்வாறு சென்று விட முடியும் என்று அவர்கள் கேள்வி கேட்கத் தொடங்கினர். ஆரம்பத்தில், இலங்கை முஸ்லிம் காங்கிரஸ் தலைவர் றவூப் ஹக்கீம் இந்நிகழ்வு தொடர்பில் விசாரிக்க ஒரு பன்னாட்டுக் குழு அமைக்கப்பட வேண்டுமென்றே வேண்டினார். ஆயினும், இத்தாக்குதலிலிருந்து தப்பிப் பிழைத்த ஒரேயொருவரான கரீம் மீரா முகைதீன் என்பவர் படுகாயங்களிலிருந்து குணப்பட்ட போது, இத்தாக்குதலை நிகழ்த்தியோர் தமிழீழ விடுதலைப் புலிகளே என்பதாக அடையாங்காட்டினார். விடுதலைப் புலிகள் இப்பழியை சிறப்பு அதிரடிப் படையினரின் மீது போட்டு விட்டுத் தப்பிக் கொள்ள தம்மால் முடிந்தளவு முயன்றதாக தெற்காசிய பயங்கரவாதத் தகவற் பிரிவு கூறியது.
# பள்ளியத்திடல் படுகொலை


## நிகழ்வு
இப்படுகொலை நிகழ்வின் பின்னணி விடுதலைப் புலிகள் இயக்கத்தினருக்கும் முசுலிம் சமூகத்தினருக்கும் இடையிலேற்பட்ட முறுகல் நிலையாகும். பள்ளியத்திடல் கிராம மக்கள் விடுதலைப் புலிகளின் அழிச்சாட்டியத்திலிருந்து தம்மைப் பாதுகாத்துக் கொள்வதற்காக இலங்கை இராணுவத்திடம் உதவி கோரியிருந்தனர். இலங்கையின் ஆயுதப் படைகள் அவர்களுக்கு சில சுடுகலன்களை வழங்கியிருந்தன. இதனால் விசனமுற்ற விடுதலைப் புலிகள் முசுலிம்களைத் தாக்கிப் படுகொலை செய்தனர்.
# நீர்மகால்


**நீர்மகால்** (*Neermahal*, *Water palace*) என்பது, இந்தியாவின் திரிபுரா மாநிலத்தில் உள்ள உருத்திரசாகர் ஏரியில் அமைந்துள்ள ஒரு அரச மாளிகை. இது, 20ம் நூற்றாண்டின் முற்பகுதியில் திரிபுரா மன்னராட்சிப் பகுதியின் அரசராக இருந்த வீர் விக்ரம் கிசோர் தெபர்மா மாணிக்ய பகதூர் என்பவரால் 1930ல் தொடங்கப்பட்டு 1938ல் கட்டி முடிக்கப்பட்டது. திரிபுராவின் தலைநகரமான அகர்தலாவில் இருந்து 53 கிலோமீட்டர் தொலைவில் உள்ள மெலாகர் என்னும் இடத்தில் இந்த மாளிகை அமைந்துள்ளது. இந்தியாவில் ஏரிக்கு நடுவில் அமைந்துள்ள இரண்டு மாளிகைகளுள் ஒன்றான இந்த மாளிகை இந்து, முசுலிம் கட்டிடக்கலைப் பாணிகளின் கலப்புப் பாணியில் வடிவமைக்கப்பட்டுள்ளது.  

இவ்வகை அரண்மனைகளில் இந்தியாவிலேயே பெரியது இதுவாகும். அதேவேளை இந்தியாவின் வடகிழக்கு மாநிலங்களில் அமைந்துள்ள ஒரே இவ்வகை அரண்மனையும் இதுவே. திரிபுராவின் ஏரி மாளிகை என அறியப்படுகின்ற நீர்மகால், அரச குடும்பத்தினரின் கோடைகால வதிவிடமாகப் பயன்பட்டது.  

## வெளியிணைப்புகள்
- என்.டி.டி.வியில் நீர்மகால் பற்றிய ஒளிபரப்பு.
# ஏ.சி. மிலான்



**ஏ.சி. மிலான்** (**A.C. Milan**, **Associazione Calcio Milan** ) என்பது இத்தாலியைச் சேர்ந்த தொழில்முறை காற்பந்துக் கழகமாகும். 1899-இல் தொடங்கப்பட்ட இக்கழகம் தனது வரலாற்றின் முழுமையையும், 1980-81 மற்றும் 1982-83 பருவங்களைத் தவிர்த்து, இத்தாலியின் முதல்நிலை காற்பந்துக் கூட்டிணைவுத் தொடரில் (1929-30ஆம் பருவத்தில் இருந்து சீரீ ஆ என அறியப்படுகிறது) பங்கேற்று வருகிறது.  

இக்கழகமானது இத்தாலியின் மிலன் நகரில் அமைந்துள்ளது. 80,000-க்கும் மேற்பட்ட பார்வையாளர்கள் கண்டுகளிக்கக்கூடிய சான் சிரோ ஆட்டக்களத்தினை தனது அமைவிடக் களமாகக் கொண்டுள்ளது. சான் சிரோ ஆட்டக்களத்தை, இன்டர் மிலான் அணியுடன் பகிர்ந்துகொண்டு ஆடிவருகின்றனர்; ஏ.சி. மிலான் அணியின் மிகப்பெரும் எதிர் அணியாகக் கருதப்படுவது இன்டர் மிலான் அணியாகும். இவ்விரு அணிகளுக்கிடையேயான போட்டி *டெர்பி டெல்லா மடோன்னியா* (Derby Della Madonnia) என்றழைக்கப்படுகிறது.  

இக்கழகம் 18 அதிகாரபூர்வ யூஈஎஃப்ஏ மற்றும் ஃபிஃபா கோப்பைகளை வென்றுள்ளது. இவ்வகையில் போகா ஜீனியர்ஸ் கால்பந்து அணியுடன் உலக அளவில் மூன்றாம் இடத்தைப் பிடித்திருக்கிறது; ரியல் மாட்ரிட் மற்றும் அல் ஆலி கால்பந்துக் கழகங்கள் தலா 20 கோப்பைகளுடன் முதல் இடத்தில் இருக்கின்றன.  

## உசாத்துணைகள்
# மான்செஸ்டர் சிட்டி கால்பந்துக் கழகம்



**மான்செஸ்டர் சிட்டி கால்பந்துக் கழகம்** (**Manchester City F.C.**) என்பது இங்கிலாந்தின் மான்செஸ்டர் நகரில் அமைந்துள்ள கால்பந்துக் கழகமாகும். இது இங்கிலாந்தின் முதல்நிலை கால்பந்துக் கூட்டிணைவுத் தொடரான பிரீமியர் லீகில் ஆடிவருகிறது. 1894-ஆம் ஆண்டில் மான்செஸ்டர் சிட்டி கால்பந்துக் கழகம் உருவெடுத்தது. 1923-ஆம் ஆண்டிலிருந்து "மெய்ன் ரோடு" (Maine Road) ஆட்டக்களத்தில் ஆடிவந்த இக்கழகம் 2003-ஆம் ஆண்டில் "சிட்டி ஆஃப் மான்செஸ்டர்" ஆடுகளத்துக்கு இடம்பெயர்ந்தது.  

நான்கு முறை இங்கிலாந்தின் முதல்நிலை கூட்டிணைவுத் தொடரை வென்றுள்ள இக்கழகம், அண்மைக்காலத்தில் 2011-12 மற்றும் 2013-14ஆம் பருவங்களில் பிரீமியர் லீகை வென்றுள்ளது.  

## உசாத்துணைகள்
# ராம்ஜி (நடிகர்)



**ராம்ஜி** என்பவர் இந்திய திரைப்பட நடிகரும், நடனக் கலைஞரும், தொலைக்காட்சி நடிகரும் ஆவார். இவர்  

திரைப்படங்களில் கதாநாயகராகவும், பல திரைப்படங்களில் முக்கிய கதா பாத்திரங்களிலும் நடித்துள்ளார்.  

இவர் பல தொலைக்காட்சி தொடர்களில் முக்கிய கதா பாத்திரங்களில் நடித்துள்ளார்.  

## திரை வாழ்க்கை

### திரைப்படங்கள்
| ஆண்டு | படம் | கதாப்பாத்திரம் | குறிப்பு |
| --- | --- | --- | --- |
| 1996 | *காதல் கோட்டை* | சிறப்புத் தோற்றம் |  |
| 1997 | *வீரபாண்டி கோட்டையிலே* |  |  |
| 1998 | *கண்ணெதிரே தோன்றினாள்* |  |  |
| *துள்ளி திரிந்த காலம்* |  |  |  |
| *மஞ்சிரவானி* | மலையாளத் திரைப்படம் |  |  |
| *Yaare Neenu Cheluve* | கன்னடத் திரைப்படம் |  |  |
| 1999 | *ஊட்டி* |  |  |
| *மனசேரி சூது* | தெலுங்குத் திரைப்படம் |  |  |
| 2000 | *உனக்காக மட்டும்* | குரு |  |
| *சின்ன சின்ன கண்ணாலே* | தானேகவே | சிறப்புத் தோற்றம் |  |
| *பெண்ணின் மனதைத் தொட்டு* |  |  |  |
| *தனி குடித்தனம்* |  |  |  |
| 2001 | *பார்வை ஒன்றே போதுமே* |  |  |
| *தோஸ்த்* |  |  |  |
| 2002 | *அல்லி அர்ஜுனா (2002 திரைப்படம்)* |  |  |
| *பேசாத கண்ணும் பேசுமே* |  |  |  |
| *சமஸ்தானம் (திரைப்படம்)* |  |  |  |
| *உன்னை நினைத்து* | செல்வம் |  |  |
| 2003 | *வெல் டன்* | பிரகாஷ் |  |
| *நதி கரையினிலே* |  |  |  |
| 2005 | *அந்த நாள் ஞாபகம்* |  |  |
| 2006 | *வட்டாரம் (திரைப்படம்)* | வீரவேல் குருபாதம் |  |
| 2009 | *மாதவி* |  |  |
| 2010 | *துரோகம் நடந்தது என்ன* |  |  |
| *குட்டி பிசாசு* | பிச்சுமணி |  |  |
| 2014 | *13 ஆம் பக்கம் பார்க்க* |  |  |
| 2015 | *எம்ஜிஆர் சிவாஜி ரஜினி கமல்* | கண்ணன் (கண்ணம்மா) |  |
| 2016 | *கோடம்பாக்கம் கோகிலா* | சிறப்புத் தோற்றம் |  |
| *வெள்ளிக்கிழமை 13ம் தேதி* | ராமகிருஷ்ணன் | } |  |

### டப்பிங்
| ஆண்டு | திரைப்படம் | நடிகர் | குறிப்பு |
| --- | --- | --- | --- |
| 2001 | *காதல் சுகமானது* | சிவாஜி |  |

### தொலைக்காட்சி தொடர்
- *காசளவு நேசம்*
- *மர்மதேசம் (தொலைக்காட்சி தொடர்)*
- *ரமணி விசஸ் ரமணி - II*
- *திருவிளையாடல்*
- *பொண்டாட்டி தேவை*
- *வள்ளி*

## ஆதாரங்கள்
# லெஸ்டர் சிட்டி கால்பந்துக் கழகம்



**லெஸ்டர் சிட்டி கால்பந்துக் கழகம்** (**Leicester City F.C.**, ) என்பது இங்கிலாந்தின் லெஸ்டர் நகரில் அமைந்துள்ள தொழில்முறை கால்பந்துக் கழகமாகும். இது பிரீமியர் லீக்கில் பங்கேற்று ஆடிவருகிறது. இக்கழகத்தின் தாயக மைதானம் *கிங் பவர் ஆட்டக்களம்* ஆகும்.  

2015-16-ஆம் பருவ பிரீமியர் லீக்கினை லெஸ்டர் சிட்டி கால்பந்துக் கழகம் வென்றது. பெருவாரியாக எதிர்பார்க்கப்பட்ட அனைத்து பெரிய அணிகளைக் காட்டிலும் சிறப்பாகச் செயல்பட்டு வெற்றியடைந்த சிறு அணி என்ற வகையில் லெஸ்டர் சிட்டி அணியின் வெற்றி சிறந்த விளையாட்டுக் கதைகளில் மிக உயரிய இடத்தை பிடிக்கிறது.  

## உசாத்துணைகள்
# வேணு அரவிந்த்



**வேணு அரவிந்த்** என்பவர் இந்திய திரைப்பட நடிகரும், தொலைக்காட்சி நடிகரும் ஆவார். இவர் கைலாசம் பாலச்சந்தரின் அலைகள் தொடரின் மூலமாக பலரும் அறிந்த நபரானார். சபாஸ் சரியான போட்டி என்ற திரைப்படத்தினை இயக்கி நடித்தார். இவர் சோபா என்பவரை மணந்தார். இத் தம்பதிகளுக்கு வீணா மற்றும் விஜய் என்ற இரு குழந்தைகள் உள்ளனர்.  

## நடிப்பு

### தொலைக்காட்சி தொடர்கள்
| தொலைக்காட்சி தொடர் | ஆண்டு | கதாப்பாத்திரம் | இயக்குநர் | குறிப்புகள் |
| --- | --- | --- | --- | --- |
| *நிலாப்பெண்* | 1990கள், தூர்தசன் |  |  |  |
| - | *அலையோசை* |  |  |  |
| *ராசிமூலம்* |  |  |  |  |
| *ராகுல்வம்சம்* |  |  |  |  |
| *காதல் பகடை* | ராஜ் பாபு | கைலாசம் பாலசந்தர் |  |  |
| *காசளவு நேசம்* | 1999 | கௌதம் | கே. பாலச்சந்தர் |  |
| *அக்னிசக்தி* | 2002-04 |  |  |  |
| *அலைகள்* | 2001-03 | ரங்கா | சுந்தர் கே. விஜயன் |  |
| *இந்திரன் சந்திரன்* | 2002 | பாம்பே சாணக்கியா |  |  |
| *ஜணனி* | 2003 | சுந்தர் கே. விஜயன் |  |  |
| "வாழ்க்கை" | 2000-2001 | பிரபாகர் | வெங்கட் |  |
| *செல்வி* / *அரசி* | 2005-2009 | ஜி.ஜே | சுந்தர் கே. விஜயன் மற்றும் பி. சமுத்திரக்கனி |  |
| *வாணி ராணி* | 2013 | பூமிநாதன் | ஏ. ராமச்சந்திரன் | } |

### திரைப்பட வாழ்க்கை

| ஆண்டு | தலைப்பு | மொழி | கதாப்பாத்திரம் | குறிப்பு |
| --- | --- | --- | --- | --- |
| 1985 | *பகல் நிலவு* | தமிழ் | சத்யராஜ்ன் இளைய மகனாக |  |
| 1985 | *அந்த ஒரு நிமிடம்* | தமிழ் | கமல்ஹாசனின் சகோதரன் |  |
| 1985 | *படிக்காத பண்ணையார்* | தமிழ் | சிவாஜி கணேசனின் மகன் |  |
| 1994 | *மே மாதம் (திரைப்படம்)* | தமிழ் | டப்பிங் நபர் | வினீத்க்காக டப்பிங் |
| 2000 | *அலைபாயுதே* | தமிழ் | காவலதிகாரி |  |
| - | 2001 | *என்னவளே* | தமிழ் | குமார் |
| - | 2006 | *வல்லவன் (திரைப்படம்)* | தமிழ் |  |
| 2007 | *வேகம்* | தமிழ் |  |  |
| 2011 | *சபாஸ் சரியான போட்டி* | தமிழ் | இயக்குநர் |  |

## ஆதாரங்கள்
# சுர்ஜித் பாதர்


**சுர்ஜித் பாதர்**, (14 சனவரி 1945 – 11 மே 2024) பஞ்சாபி மொழி எழுத்தாளர் ஆவார். இவர் எழுதிய கவிதைகள் பொதுமக்கள் மத்தியிலும், விமர்சகர்கள் மத்தியிலும் பிரபலமானவை.  

## வாழ்க்கைக் குறிப்பு
இவர் இந்திய மாநிலமான பஞ்சாபில் உள்ள ஜலந்தர் மாவட்டத்துக்கு உட்பட்ட பத்தர் காலான் என்ற ஊரைச் சேர்ந்தவர். இவர் கபுர்த்தலாவில் உள்ள ரண்தீர் கல்லூரியில் இளநிலைக் கல்வி பயின்றார். பின்னர், பட்டியாலாவில் உள்ள பஞ்சாபி பல்கலைக்கழகத்தில் முதுநிலைக் கல்வி பயின்றார். இவர் லுதியாணாவில் பஞ்சாப் வேளாண்மை பல்கலைக்கழகத்தில் பஞ்சாபி பேராசிரியராகப் பணியாற்றினார். இவர் *ஹவா விச்சு லிக்கே ஹரி*, *பிர்க் அர்ஸ் கரே*, *ஹனேரே விச்சு சுல்கதி வர்ணமாலா*, *லப்சான் தி தர்கா*, *பத்ஜர் தி பாசேப்* ஆகிய பஞ்சாபி மொழிக் கவிதைகளை எழுதியுள்ளார்.  

இவர் சண்டிகரில் உள்ள பஞ்சாப் இலக்கிய மன்றத்தின் தலைவராகவும் உள்ளார்.  

## திரைத்துறையில் பங்களிப்பு
இவர் உத்தம் சிங், விதேஷ் ஆகிய பஞ்சாபி மொழித் திரைப்படங்களுக்கான வசனம் எழுதியுள்ளார்.  

## விருதுகள்

- 1979 - பஞ்சாப் சாகித்திய அகாதமி விருது
- 1993 - ஹனேரே விச் சுல்கதி வர்ணமாலா என்ற நூலுக்காக சாகித்திய அகாதமி விருது பெற்றார்
- 1999 - கல்கத்தாவில் உள்ள இந்திய மொழிகளுக்கான இலக்கிய மன்றம் வழங்கிய பஞ்சநாத் விருது
- 2007-2008 ஆனத் கவ் சம்மான்
- 2009 - கே.கே. பிர்லா அறக்கட்டளை வழங்கிய சரஸ்வதி சம்மான் விருது
- 2009 - ஒரிசாவில் உள்ள சம்பல்பூர் பல்கலைக்கழகம் வழங்கிய கங்காதர் தேசிய விருது
- 2012 - இந்திய அரசு வழங்கிய பத்மசிறீ விருது (இலக்கியம்)
- 2014 - குசுமகராஜ் இலக்கிய விருது - 2014
# பூவிலங்கு மோகன்



**பூவிலங்கு மோகன்** என்பவர் தமிழ்த் திரைப்பட நடிகரும், சின்னத்திரை நாடக நடிகரும் ஆவார். இவர் பூவிலங்கு எனும் திரைப்படத்தில் நடித்தமையால், பூவிலங்கு மோகன் என்றே திரையுலகில் அறியப்படுகிறார்.  

நூற்றுக்கும் மேற்பட்ட திரைப்படங்களில் குணச்சித்ர மற்றும் குறிப்பிடத்தக்க கதாப்பாத்திரங்களில் நடித்துள்ளார்.  

## திரைப்படத்துறை
### திரைப்படங்கள்
- *தண்ணீர் தண்ணீர்*
- *அனல் காற்று*
- *பொய்க்கால் குதிரை*
- *பூவிலங்கு*
- *பகல் நிலவு*
- *குடும்பம் ஒரு கோயில்*
- *புன்னகை மன்னன்*
- *அமர்கலம்*
- *மலைக்கோட்டை*
- *ஆறுமுகம்*
- *குரு என் ஆளு*
- ''வானமே எல்லை

### தொடர்கள்
- ரகசியம் - சிபி சிஐடி அலுவலர் ரகுபதி
- விடாது கருப்பு - பள்ளி வாத்தியார் வரதராஜன்
- சொர்ண ரேகை - காவல் அதிகாரி அன்வர்
- இயந்திர பறவை - காவல் அதிகாரி அன்வர்
- எதுவும் நடக்கும் - மூப்பர் (தாணுமலையான்குடி மக்களில் முதியவரும், தலைவரும்)
- ஜன்னல் - *சில நிஜங்கள் சில ஞாயங்கள்*
- கங்கா யமுனா சரஸ்வதி
- நாதஸ்வரம் (தொலைக்காட்சித் தொடர்)
- சித்தி (தொலைக்காட்சித் தொடர்)
- அஞ்சலி (தொலைக்காட்சித் தொடர்)
- வள்ளி
- மகாபாரதம்
- பைரவி ஆவிகளுக்குப் பிரியமானவள் (தொலைக்காட்சி நாடகத் தொடர்)
- ரெங்கவிலாஸ் (தொலைக்காட்சித் தொடர்) (ஜெயா தொலைக்காட்சி)
- அண்ணாமலை

- 
- 
-
# ஆர். என். கிருஷ்ண பிரசாத்



**ஆர். என். கிருஷ்ண பிரசாத்** (c. 1929 – 15 பிப்ரவரி 2012) என்பவர் இந்தியத் திரைப்பட நடிகரும், இயக்குநர் மற்றும் தயாரிப்பாளரும் ஆவார். இவர் திரைப்பட ஒளிப்பதிவாளராக பணியாற்றியுள்ளார். ஆர். நாகேந்திர ராவ் அவர்களின் மூத்த மகனாவார்.  

## திரைப்படம்
*மைக்கேல் மதன காமராஜன்* (1990)  
## தொலைக்காட்சித் தொடர்
*மர்மதேசம் (தொலைக்காட்சி தொடர்)*.  

## ஆதாரங்கள்
-
# பூந்தோட்ட காவல்காரன்



*பூந்தோட்ட காவல்காரன்* திரைப்படம் 1988 ஆம் ஆண்டு வெளிவந்த தமிழ்த் திரைப்படமாகும், இதனை அறிமுக இயக்குநர் செந்தில்நாதன் இயக்கியிருந்தார். விஜயகாந்த், ராதிகா, ஆனந்த், வாணி விசுவநாத் மற்றும் லிவிங்ஸ்டன் ஆகியோர் முதன்மை கதாபாத்திரத்தில் நடித்திருந்தனர். இளையராஜா இசையமைக்க 1988 ஆம் ஆண்டு சூன் 10ஆம் தேதி வெளியானது.  
## நடிகர்கள்
- விஜயகாந்த்
- ராதிகா
- ஆனந்த்
- வாணி விஸ்வநாத்
- லிவிங்ஸ்டன்
- எஸ். எஸ். சந்திரன்
- எம். என். நம்பியார்
- விஜய் கிருஷ்ணராஜ்
- கோகிலா
- சுபகலா
- எஸ். என். லட்சுமி
- பாண்டியன் (நட்புக்காக)
- செந்தில் (நட்புக்காக)
- மலேசியா வாசுதேவன் (சிறப்புத் தோற்றம் )

## தயாரிப்பு
செந்தில்நாதன், எம்.ஜி.ராமசந்திரனை வைத்து நம் நாடு படத்தை இயக்கிய ஜம்புலிங்கத்தின் மகன் ஆவார். எஸ். ஏ. சந்திரசேகர் மற்றும் வி.அழகப்பன் ஆகியோரிடம் முன்னாள் உதவியாளராகப் பணியாற்றிய செந்தில்நாதன் இந்தப் படத்தில் இயக்குநராக அறிமுகமானார்.  

## பாடல்கள்
இளையராஜா இந்த படத்திற்கு இசையமைத்திருந்தார்.  

| **எண்.** | **பாடல்கள்** | **பாடியவர்கள்** | **எழுதியவர்** | **நீளம் (m:ss)** |
| --- | --- | --- | --- | --- |
| 1 | என் உயிரே வா | எஸ்.பி. பாலசுப்பிரமணியம், சித்ரா | கங்கை அமரன் | 04:31 |
| 2 | அடி கானகருங்குயிலே | கே. ஜே. யேசுதாஸ் | 05:35 |  |
| 3 | காவல்காரா காவல்காரா | இளையராஜா | 04:07 |  |
| 4 | பாடாத தெம்மாங்கு | எஸ்.பி. பாலசுப்பிரமணியம் | 05:32 |  |
| 5 | பாராமல் பார்த்த நெஞ்சம் | மனோ, சித்ரா | 04:26 |  |
| 6 | சிந்திய வெண்மணி | கே. ஜே. யேசுதாஸ், பி.சுசீலா | 04:22 | } |

## வரவேற்பு
இந்தப் படம் மிகப்பெரிய வெற்றியடைந்தது மட்டுமின்றி செந்தில்நாதன் இயக்கிய படங்களில் தலைசிறந்த படமாக இப்படம் கருதப்படுகிறது. 1980 களில் வந்த அதிரடி சார்ந்த படங்களில் இதுவும் முக்கிய இடத்தைப் பிடித்தது. விஜயகாந்த் ஒரு சிறந்த நடிகராக இப்படம் அறியச் செய்தது.
# பிளாக்பர்ன் ரோவர்ஸ் கால்பந்துக் கழகம்



**பிளாக்பர்ன் ரோவர்ஸ் கால்பந்துக் கழகம்** (**Blackburn Rovers F.C.**) என்பது இங்கிலாந்தின் "பிளாக்பர்ன்", லங்காஷைர், நகரில் அமைந்துள்ள தொழில்முறை கால்பந்துக் கழகமாகும். இக்கழகம் 1875-ஆம் ஆண்டில் தொடங்கப்பட்டது. 2011-12-ஆம் பருவத்தில் பிரீமியர் லீக்கிலிருந்து தரக்குறைப்பு செய்யப்பட்ட பிறகு, இங்கிலாந்தின் இரண்டாம் நிலை கால்பந்துக் கூட்டிணைவுத் தொடரான "சாம்பியன்ஷிப்"பில் ஆடிவருகிறது.  

1888-இல் இங்கிலாந்து கால்பந்துக் கூட்டிணைவுத் தொடர் தொடங்கப்பட்டபோது அதன் நிறுவன-உறுப்பினராகவிருந்தது; மேலும், இங்கிலாந்தின் கால்பந்துக் கூட்டிணைவு மற்றும் பிரீமியர் லீக் ஆகிய இரண்டிலும் நிறுவன-உறுப்பினராகவிருந்த மூன்று கால்பந்துக் கழகங்களுள் இதுவும் ஒன்றாகும்; மற்ற இரண்டு கழகங்கள் - அஸ்டன் வில்லா மற்றும் எவர்டன்.  

பிளாக்பர்ன் நகரில் அமைந்திருக்கும் "எவுட் பார்க்" மைதானத்தில் 1890-ஆம் ஆண்டிலிருந்து தமது அமைவிடப் போட்டிகளை ஆடிவருகிறது. இக்கழகம் 3 கூட்டிணைவுத் தொடர் வாகைப் பட்டங்களையும் (இரண்டு முதல்நிலை கூட்டிணைவுத் தொடர் வாகையர் மற்றும் ஒரு பிரீமியர் லீக் வாகையர் பட்டம்), 6 எஃப் ஏ கோப்பைகளையும், 1 கால்பந்து கூட்டிணைவுக் கோப்பையையும் வென்றுள்ளது. மேலும், எஃப் ஏ கோப்பையை மூன்று முறை தொடர்ச்சியாக வென்ற ஒரே கால்பந்துக் கழகம் பிளாக்பர்ன் ரோவர்சே ஆகும்.  

பிரீமியர் லீக் வாகைப் பட்டம் சூடிய ஆறு கால்பந்துக் கழகங்களுள் பிளாக்பர்ன் ரோவர்சும் ஒன்றாகும். மற்றையவை: மான்செஸ்டர் யுனைடெட் (13), செல்சீ (4), ஆர்சனல் (3), மான்செஸ்டர் சிட்டி (2) மற்றும் லெஸ்டர் சிட்டி (1).  

## உசாத்துணைகள்

## வெளியிணைப்புகள்
- Blackburn Rovers official website
- Blackburn Rovers News – Sky Sports
- History of Blackburn Rovers: 1875–1914
- Blackburn Rovers – Premierleague.com
# தகுதியுயர்வு மற்றும் தகுதியிறக்கம்


**தகுதியுயர்வு மற்றும் தகுதியிறக்கம்** (**Promotion and Relegation**) என்பது பல்வேறு விளையாட்டுக் கூட்டிணைவுத் தொடர்களில், ஒரு பருவத்தின் இறுதியில் அணிகளின் செயல்பாட்டினைப் பொறுத்து, இரண்டு நிலைகளுக்கிடையே அணிகளை மாற்றம் செய்வது ஆகும். கீழ்நிலை கூட்டிணைவில் இருக்கும் அணிகளுள் முன்னணி இடங்களைப் பெறும் அணிகள், அப்போதிருக்கும் கூட்டிணைவுக்கும் மேலான கூட்டிணைவுக்கு **தகுதியுயர்வு** (**Promotion**) செய்யப்படும். அதேபோல், ஒரு கூட்டிணைவில் கடைசி இடங்களைப் பெறும் அணிகள் கீழ்நிலைக் கூட்டிணைவுக்கு **தகுதியிறக்கம்** (**Relegation**) செய்யப்படும்.  

## வெளியிணைப்புகள்
- Rec.Sport.Soccer Statistics Foundation Source for historical information on promoted and relegated football clubs.
# வீர் விக்ரம் கிசோர் தேவ வர்மன் மாணிக்கிய பகதூர்


**வீர் விக்ரம் கிசோர் தேவ வர்மன் மாணிக்கிய பகதூர்** (*Bir Bikram Kishore Debbarma Manikya Bahadur*, 19 ஆகத்து 1908 – 17 மே 1947) 20ம் நூற்றாண்டின் முன்னரைப் பகுதியில், திரிபுரா இராச்சியத்தை ஆண்டமாணிக்கிய வம்சத்தைச் சேர்ந்த அரசனாவார்.  

இவருக்குப் பிறகு இவரது மகன் கிரித் விக்ரம் கிசோர் தேவ வர்மன், 1949 இல் மாநிலத்தின் திரிபுரா இணைப்பு ஒப்பந்தம் ஏற்படும் வரை இரண்டு ஆண்டுகள் பெயரளவிலான மன்னராக இருந்தார். அப்போது இவருக்கு சிறுவயதாக இருந்ததால் இவரது தாயார் காஞ்சன் பிரவா தேவி தலைமையில் ஆட்சிக் குழு மூலம் நிர்வகிக்கப்பட்டது.  

## பின்னணி
இவரது தந்தையான வீரேந்திர கிசோர் மாணிக்கியவிற்குப் பின்னர் 1923ல் இவர் அரசரானார். இந்திய விடுதலைக்குப் பின்னர் திரிபுரா மன்னராட்சிப் பகுதி இந்தியாவின் ஒரு மாநிலமாக இணைந்துகொள்வதற்கு இரு ஆண்டுகளுக்கு முன்னர் வரை இவர் அரசராக இருந்தார். 1947ல் இவரது இறப்புக்குப் பின்னர் இவரது மகனான கிரிதி விக்ரம் கிசோர் மாணிக்கியா அரச பதவிக்கு உரியவரானார். எனினும் இவர் வயதில் குறைந்தவராக இருந்ததால் இவர் ஆட்சிப் பொறுப்பில் இருக்கவில்லை. 1949ல் திரிபுரா இந்தியாவுடன் இணைக்கப்பட்டது.  

தற்காலத் திரிபுராவுக்கான முழுத் திட்டமிடலும் இவர் காலத்திலேயே தொடங்கப்பட்டதால், இவர் திரிபுராவில் நவீன கட்டிடக்கலையின் தந்தையாகக் கருதப்படுகிறார். இவர் நிலச் சீர்திருத்தத்தின் முன்னோடிகளுள் ஒருவராகவும் உள்ளார். 1939ல் இவர் உள்ளூர் திரிபுராப் பழங்குடியினருக்காக நிலங்களை ஒதுக்கினார். இது பின்னர் திரிபுரா தன்னாட்சி மாவட்ட அவைகள் அமைப்பதற்கு தூண்டுகோலாக அமைந்தது. திரிபுராவின் முதல் வானூர்தி நிலையமும் இவர் காலத்திலேயே அமைக்கப்பட்டது.
# காஞ்சன் பிரவா தேவி


மகாராணி **காஞ்சன் பிரபா தேவி**(*Kanchan Prava Devi*) பன்னா இராச்சியத்தின் மன்னருடைய மகளும், திரிபுரா இராச்சியத்தின் மன்னர் வீர் விக்ரம் கிசோர் தேவ வர்மன் மாணிக்கிய பகதூரின் மனைவியும் ஆவார். இவரது கணவரின் மறைவுக்குப் பின்னர் பிராயமடையாத அவர்களது மகனுக்காகப் பகர ஆளுனராகவும் 1947-1949 வரை பணியாற்றியுள்ளார். இவர் அகர்தலாவில் எம்பிபி கல்லூரியை நிறுவினார்.  

## வாழ்க்கை
இவரது ஆட்சிக் காலத்திலேயே திரிபுரா விடுதலையடைந்த இந்தியாவின் ஒரு மாநிலமாக இணைந்தது. இந்தியப் பிரிவினையின் போது ஏற்பட்ட வன்முறைகள் காரணமாக திரிபுராப் பகுதியில் பாதிக்கப் பட்டவர்களையும், அகதிகளையும் மீள்குடியேற்றம் செய்வதில் இவர் முக்கிய பங்காற்றினார். அகர்தலாவில் உள்ள மகாராஜா வீர் விக்ரம் கல்லூரி இவரால் நிறுவப்பட்டது.  

## ஆட்சிக் காலம்
இவருக்கு ஏ. பி சட்டர்ஜி என்பவர் திவானாக இருந்து உதவி புரிந்தார். திரிபுரா மாநிலத்தில் இந்தியப் பிரிவினையுடன் தொடர்புடைய வன்முறையால் பாதிக்கப்பட்ட அகதிகள் மற்றும் பாதிக்கப்பட்டவர்களுக்கு மறுவாழ்வு வழங்குவதில் முக்கியப் பங்கு வகித்தார்.  

1948 ஆம் ஆண்டில், இவர் இந்திய அரசாங்கத்தால் ஆட்சி மன்ற குழுவை கலைத்துவிடும்படி கட்டாயப்படுத்தப்பட்டார். இவர் திரிபுராவை சுதந்திர இந்தியாவில் இணைப்பதை மேற்பார்வையிட்டார். இந்தியாவின் அழுத்தத்தால் 1949 ஆம் ஆண்டு செப்டம்பர் 9 ஆம் தேதி இணைப்பு ஒப்பந்தத்தில் கையெழுத்திட்டார். 1949 இல் இந்தியாவுடன் மாநிலம் இணைக்கப்பட்டபோது இவர் ஆட்சியாளர் பதவியில் இருந்து விலகினார்.
# சோழன் சி. த. பழனிச்சாமி



**சி. த. பழனிச்சாமி** ஓர் இந்திய அரசியல்வாதியும், தமிழ்நாடு சட்டமன்றத்தின் காரைக்குடி சட்டமன்றத் தொகுதியின் முன்னாள் உறுப்பினரும் ஆவார். 2011 ஆம் ஆண்டு நடந்த தமிழ்நாடு சட்டமன்றத் தேர்தலில், சிவகங்கை மாவட்டத்தின் தொகுதிகளில் ஒன்றான காரைக்குடி சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் சார்பாக போட்டியிட்டு வெற்றி பெற்றார்.  
## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2011 | காரைக்குடி | அதிமுக |  |
# சேத்தன் (நடிகர்)


**சேத்தன்** என்பவர் தமிழ் நடிகரும், திரைப்பட நடிகருமாவார். இவர் தேவதர்சினி என்ற திரைப்பட நடிகையைத் திருமணம் செய்து கொண்டார்.  

மர்மதேசம் எனும் தொலைக்காட்சி தொடரின் பகுதியான விடாது கருப்பு என்ற பகுதியில் தேவதர்சினியுடன் இணைந்து நடித்தார்.  

ஆனந்த பவன் மற்றும் மெட்டி ஒலி ஆகிய தொலைக்காட்சி தொடர்களில் நடித்துள்ளார்.  

## தொழில்
மர்மதேசம் தொடரில் விடாது கருப்பு பகுதியில் நாட்டார் தெய்வமான கருப்புசாமியாகவும், கதையின் நாயகனாகவும் நடித்திருந்தார். அது சேத்தனின் வாழ்க்கையில் மிகவும் முக்கியத்துவம் வாய்ந்ததாக அமைந்திருந்தது. அதன்பிறகு மர்மதேசத்தின் இயந்திரப் பறவை தொடரில் ஆசானின் மகனாக நடித்தார்.  

தொலைக்காட்சி தொடரில் நடித்த சகநடிகையான தேவதர்சினியை மணந்தார். இத்தம்பதிகளுக்கு பெண் குழந்தை உள்ளது.  

## தொலைக்காட்சி
1. *மர்மதேசம் (தொலைக்காட்சி தொடர்)*
1. *திருமகள்*
1. *உதிரிப்பூக்கள்*

## திரைப்படங்கள்
1. *பொல்லாதவன்* (2007)
1. *தாம் தூம்* (2008)
1. *படிக்காதவன்* (2009)
1. *ராஜாதி ராஜா* (2009)
1. "விடுதலை பகுதி 1" (2023)
1. "விடுதலை பாகம் 2" (2024)
# வார்ப்புரு:சென்னைப் புறநகர் இருப்புப்பாதை, வடக்கு வழித்தடம்

| } |  |  |
| --- | --- | --- |
| தெற்கில் அடுத்த நிலையம்:
**}** | **வடக்கு வழி, சென்னைப் புறநகர்** | வடக்கில் அடுத்த நிலையம்:
**}** |
| நிறுத்த எண்: **}** | கிமீ தொடக்கத்திலிருந்து: **}** | }<noinclude> |

</noinclude>
# தைக்கி (கருதுகோள்நிலைக் கோள்)


தைக்கி(ஆங்கிலம்:Tyche) என்பது சூரியக்குடும்பத்தில் ஓர்ட் முகிலில் இருக்கலாம் என கருதப்படும் ஒரு அனுமான வாயுக்கோள் ஆகும். இது முதன்முதலில் 1999ஆம் ஆண்டு ஜான் மேட்டீஸ், பேட்ரிக் விட்மேன் மற்றும் டேனியல் விட்மையரால் பரிந்துரைக்கப்பட்டது. தொலைதூர வால்நட்சத்திரங்களின் போக்கை வைத்து அவை இந்த கோளின் தாக்கத்தால் ஏற்படுகின்றன என வாதிட்டனர். 2014ஆம் ஆண்டு நாசா WISE ஆய்வின் மூலம் இக்கோளும் மற்றும் கோள் எக்ஸ் எண்ணப்படும் கோளும் சூரிய மண்டலத்தில் இருக்க வாய்ப்பில்லை என்பதை உறுதி செய்தது.
# சிட்லப்பாக்கம் ஏரி


**சிட்லப்பாக்கம் ஏரி** (ஆங்கிலம்: Chitlapakkam lake) என்பது சென்னை, சிட்லப்பாக்கம் நகர்ப் பகுதியில் உள்ள ஒரு ஏரியாகும். இதுதான் இப்பகுதியில் உள்ள முதன்மை நீர்நிலையாகும்.  

இந்த ஏரியின் தற்போதைய பரப்பளவு 46.88&nbsp;ஏக்கர் ஆகும்.  

## வரலாறு
சிட்லப்பாக்கம் நகரமாவதற்கு முன் விவசாயம் சார்ந்த இடமாக இருந்தது. அப்போது இந்த ஏரியின் நீர் நீர்ப்பாசனத்திற்கு பயன்படுத்தப்பட்டு வந்தது. அருகில் உள்ள பச்சைமலை ஏரியின் முதன்மை நீராதாரமாக இருந்தது.  

1980 வரை, இந்த ஏரிக்கரை ஒரு பொழுதுபோக்கு இடமாக இருந்தது. ஏரி அருகே உள்ள பகுதிகளான செம்பாக்கம், அஸ்தினாபுரம் ஆகிய பகுதிகளின் தண்ணீர் தேவைக்கு இந்த ஏரி பயன்பட்டது. 1980 களின் துவக்கம் வரை, இந்தப் பகுதியின் நிலத்தடி நீர் வெறும் 5 அடி ஆழத்தில் காணப்பட்டது. கோடைக்கால உச்சத்தில்கூட நிலத்தடி நீர் 10 அடிக்கு கீழே சென்றதில்லை. இவ்வாறான தண்ணீர் வசதி காரணமாக இப்பகுதியில் குடியிருப்புகள் உருவாயின. ஏரியின் சூழல் இடம் பெயரும் பறவைகள் ஈர்த்தது மற்றும் பறவை நோக்கர்களுக்கு ஒரு பிடித்தமான இடமாக இருந்தது.  

1990 ஆம் ஆண்டு இந்த ஏரியைச் சேர்ந்த இடத்தில் அரசாங்கத்தால் பொதுப்பயன்பாட்டுக்கு மாவட்ட நீதிமன்றம், பேருந்து நிலையம், தாம்பரம் வட்டாட்சியர் அலுவலகம், தமிழ்நாடு வீட்டுவசதி வாரியத்தால் குடியிருப்புகள் கட்ட திட்டமிடப்பட்டது. ஏரிக்கு வந்த ஆபத்தை உணர்ந்த உள்ளூர்வாசிகள் அரசின் இந்த நடவடிக்கைகளை எதிர்த்து பரப்புரை செய்து ஏரியைக் காத்தனர். சமூக அழுத்தத்தினால் காஞ்சிபுரம் மாவட்ட நிர்வாகம் ஏரியைக் காத்து, இந்த ஏரியின் சேமிப்பு திறன் அதிகரித்துள்ளது. ஏரிக்கரையை வலுப்படுத்தும் நடவடிக்கையாக 2003 இல் இதன் கரைகள் 10 அடி உயரம்வரை உயர்த்தப்பட்டது. எனினும், இந்த ஏரியைச் சுற்றியுள்ள பகுதிகளில் சரியான வடிகால் வசதி இல்லாததால் ஏரியில் சுத்திகரிக்கப்படாத கழிவுநீர் பல கேலன்கள் கலந்து மாசு ஏற்படுகிறது. பொதுப்பணித் துறையின் மதிப்பீடுகளின்படி, ஏரிக்குச் சொந்தமான இடத்தில் 175 ஆக்கிரமிப்புகள் பல்வேறு இடங்களில் செய்யப்பட்டுள்ளது.  

## ஏரி

ஏரியின் மொத்த நீர் தேங்கும் பரப்பளவு 86.86 ஏக்கர் ஆகும். என்றாலும் ஆக்கிரமிப்புகள் காரணமாக ஏரியின் பரப்பு 47 ஏக்கராக சுருங்கிவிட்டது.  

ஏரிப் பாசனத்தில் விவசாயம் செய்யப்ப்பட்ட நிலப்பகுதிகள் குடியிருப்புகளாக மாறிவிட்டதால் இங்கு விவசாயம் இல்லாமல் போனது. இந்த ஏரிக்கு மலைப்பகுதியில் இருந்து நீர் வரக்கூடிய வகையில் மூன்று வாய்க்கால்கள் கட்டப்பட்டுள்ளன.  

இதனால் சென்னையின் பிற பகுதிகளை ஒப்பிடும்போது ஏரியின் நீர்மட்டம் இங்கு மேலேயே உள்ளது. இப்பகுதியில் நீர் மட்டம் 2.50 முதல் 8 மீட்டர்வரை உள்ளது. நீரில் உள்ள உப்பின் அளவு 400 முதல் 900&nbsp;பிபிஎம் ஆகும்.  
ஏப்ரல் முதல் செப்டம்பர் வரையான காலத்தில் கூழைக்கடாக்களை பார்க்க இயலும். மேலும் ஆண்டு முழுவதும் சாம்பல் நாரை போன்ற பறவைகளைக் காணலாம்.  

## சூழல்
ஏரிக்கு அருகில் உள்ள குடியிருப்புகளின் கழிவுநீரால் ஏரி மாசடைகிறது. மேலும் ஏரிப்பகுதியில் உள்ள 15,000 வீடுகளின் குப்பைகளும், ஜிஎஸ்டி சாலையில் உள்ள வணிக மையங்களின் கழிவுநீரும் சேர்ந்து ஏரிநீரை மாசுக்கு உள்ளாக்குகின்றன.
# நினைவே ஒரு சங்கீதம்


**நினைவே ஒரு சங்கீதம்** 1987ஆம் ஆண்டு வெளிவந்த ஒரு இந்திய தமிழ்த் திரைப்படம் ஆகும். கே.ரங்கராஜ் இயக்க எஸ்.கீரிட்டா இத்திரைப்படத்தை தயாரித்திருந்தார். விஜயகாந்த், ராதா, ஸ்ரீவித்யா மற்றும் ரேகா முதன்மை கதாபாத்திரத்தில் நடித்திருந்தனர். இளையராஜா இந்த படத்திற்கு இசையமைத்திருந்தார்.  

## நடிகர்கள்

- விஜயகாந்த்
- ராதா
- ஸ்ரீவித்யா
- ரேகா
- கவுண்டமணி
- கோவை சரளா
- ரவிசந்திரன் (சிறப்புத் தோற்றம் )
- ராதாரவி
- கருப்பு சுப்பையா
- வெள்ளை சுப்பையா
- சிவராமன்
- எஸ்.பெருமாள்
- பசி நாராயணன்
- நெல்லை சாரதி
- சுப்பையா
- கொடுக்காபுளி செல்வராஜ்
- மாரிமுத்து
- ராம்மோகன்
- சேது விநாயகம்
- எஸ்.பி.முத்து
- விஸ்வநாதன்
- ரெங்கராஜ்
- ஒய்.பி.கஜேந்திரன்
- உலகநாதன்
- மீனாட்சி பாட்டி
- எஸ்.ஆர்.விஜயா
- செல்வகுமார்

## பாடல்கள்
- ஏத்தமய்யா ஏத்தமய்யா - மலேசியா வாசுதேவன், சித்ரா
- பகலிலே ஒரு நிலவினை கண்டேன் - எஸ். ஜானகி
- எடுத்த வச்ச - எஸ். ஜானகி
- சந்த கடை - மலேசியா வாசுதேவன்
- எடுத்த வச்ச (சோகம்)- எஸ். பி. பாலசுப்பிரமணியம்
# கருப்பு நிலா



***கருப்பு நிலா*** (*Karuppu Nila*) திரைப்படம் 1995ம் ஆண்டு வெளிவந்த அதிரடி படமாகும், ஆர்.அரவிந்த்ராஜ் இத்திரைப்படத்தை இயக்கியிருந்தார். விஜயகாந்த்,குஷ்பு, ரஞ்சிதா முதன்மை கதாபாத்திரத்தில் நடித்திருந்தனர், எம். என். நம்பியார், கஷான் கான், ஆர். சுந்தர்ராஜன், மேஜர் சுந்தர்ராஜன், எஸ். எஸ். சந்திரன், ஸ்ரீவித்யா மற்றும் பி.சி.ராமகிருஷ்ணா ஆகியோர் துணை கதாபாத்திரத்தில் நடித்திருந்தனர். அ.செ.இப்ராஹிம் ராவுத்தர் இப்படத்தை தயாரித்தார். தேவா இசையமைப்பில் 19985ம் ஆண்டு பிப்ரவரி மாதம் வெளியானது. இத்திரைப்படம் பெரிய அளவில் வெற்றியடைந்தது. 1994ம் ஆண்டு வெளியான விஜயகாந்த் படமான் என் ஆசை மச்சான் திரைப்படத்தில் இடம்பெற்ற பாடலிருந்து தலைப்பு வைக்கப்பட்டது.  
## கதை
சண்முக பாண்டியன் தன் தந்தை செல்வவிநாயகம் (பி.சி.ராமகிருஷ்ணா), தாய் லட்சுமி (ஸ்ரீவித்யா), தங்கை சுமதி (மீனா குமாரி) யுடன் வாழ்ந்து வரும் இளகிய மனம் படைத்த மனிதன். சண்முக பாண்டியனும் திவ்யாவும் (ரஞ்சிதா) காதலில் விழுகின்றனர்  
சுமதியின் கல்யாணத்தன்று, செல்வவிநாயகம் தீவிரவாதிகளுக்கு ஆயுதம் விநியோகம் செய்ததாக தவறுதலாக கைது செய்யப்படுகிறார். அது உறுதி செய்யப்படும் பட்சத்தில், அவருடைய சேமிப்புகள் அனைத்தும் அரசு கையகப்படுத்தி கொள்ளும். அதன்பின் சுமதியின் கல்யாணம் உடனடியாக நிறுத்தப்படுகிறது. லட்சுமி நொறுங்கிவிடுகிறார், திவ்யாவும் சண்முக பாண்டியன் ஏழையானதால் கல்யாணம் செய்து கொள்ள மறுக்கிறார்.  

நந்தினி (குஷ்பு) சண்முக பாண்டியனை தன் நிறுவன்த்தில் எடுத்துக்கொள்கிறார், நந்தினியின் தந்தை செல்வநாயகத்தை தன் எதிரியாக கருதுகிறார். சண்முக பாண்டியனும் நந்தினியும் காதலில் விழுகின்றனர்.  

ஊழல் மந்திரியான பி.கே.ஆரும் (எஸ். எஸ். சந்திரன்), அவரது மகன் வாசுவும் (கஷான் கான்) செல்வநாயகத்திற்கு எதிராக திட்டமிட்டே சதி செய்து சிக்கவைத்துள்ளனர். பின்னர், வாசு திவ்யாவை மணமுடிக்கின்றார், மனநோயாளியான வாசு திவ்யாவை கொடுமைப் படுத்துகிறார். சண்முக பாண்டியன் தந்தை குற்றமற்றவர் என்று திவ்யா, நந்தினி துணையுடன் நிரூபித்து வில்லன்களை பழிவாங்குவதுதான் மீதி கதை. இதனிடையே திவ்யா இறந்துவிட, கடைசியில் நந்தினியை சண்முகபாண்டியன் திருமணம் முடிகிறது.  

## நடிகர்கள்

- சண்முக பாண்டியனாக விஜயகாந்த்
- திவ்யாவாக ரஞ்சிதா
- நந்தினியாக குஷ்பு
- நந்தினி தந்தையாக எம். என். நம்பியார்
- சுந்தரமாக ஆர். சுந்தர்ராஜன்
- பி.கே.ஆராகஎஸ். எஸ். சந்திரன்
- லட்சுமி யாக ஸ்ரீவித்யா
- செல்வநாயகமாக பி. சி. ராமகிருஷ்ணா
- சுமதியாக மீனாகுமாரி
- வாசுவாக கசான் கான்
- மேஜர் சுந்தர்ராஜன்
- பீலி சிவம்
- கள்ளபார்ட் நடராஜன்
- லூஸ் மோகன்
- குள்ளாவாக குள்ளமணி
- பசி நாராயணன்
- வெள்ளை சுப்பையா
- கருப்பு சுப்பையா
- ரீனா
- பிரேமி
- வைஜெயந்தி
- ரவிராஜ்
- மண்ணாங்கட்டி சுப்ரமணியம்
- சுவாமிநாதன்

## பாடல்கள்

தேவா இத்திரைப்படத்திற்கு இசையமைத்திருந்தார். வாலியும்,பிறைசூடனும் 5 பாடல்களை எழுதி 1995ம் ஆண்டு பாடல்கள் வெளியானது.  

| பாடல் | பாடியவர்கள் | கால அளவு |  |  |
| --- | --- | --- | --- | --- |
| 1 | 'சின்னவரே' | எஸ். பி. பாலசுப்பிரமணியம், எஸ். ஜானகி | 4:35 |  |
| 2 | 'காஃபி வேணுமா' | எஸ். பி. பாலசுப்பிரமணியம், சித்ரா | 5:11 |  |
| 3 | 'நம்ம' | மனோ, சித்ரா | 5:10 |  |
| 4 | 'பல்லாக்கு' | சுவர்ணலதா | 4:18 |  |
| 5 | 'சுண்ட கஞ்சி' | மலேசியா வாசுதேவன், சித்ரா | 5:08 | } |